Document ID: /roh_data/filtered/swiss_laws_in_ROHinterleaved.jsonl.gz/20589

This text was translated from FR into Rumantsch Grischun.

Après la distribution, l’administration présente un rapport final au juge qui a déclaré la faillite. Celui-ci prononce la clôture après avoir constaté que la liquidation est terminée. Si l’administration de la faillite lui paraît donner lieu à des observations, il en fait part à l’autorité de surveillance. L’office publie la clôture.

Suenter la repartiziun suttametta l’administraziun dal concurs in rapport final a la dretgira da concurs. Sche la dretgira è da l’avis che la procedura da concurs saja vegnida realisada cumplettamain, pronunzia ella la terminaziun da tala. Sche la gestiun da l’administraziun chaschuna remartgas da vart da la dretgira, infurmescha ella l’autoritad da surveglianza. L’uffizi da concurs communitgescha publicamain la terminaziun da la procedura da concurs.